stanford-oval/wikipedia huggingface dataset:
Steven Pinker
Elämä

Pinker syntyi englanninkieliseen juutalaisyhteisöön Montrealissa, mutta ryhtyi ateistiksi 13-vuotiaana. Hänen isänsä Harry Pinker oli opiskellut juristiksi, mutta oli kuitenkin aluksi toiminut kulkukauppiaana. Pinkerin äiti Roslyn puolestaan toimi uransa aikana sekä opinto-ohjaajana että lukion vararehtorina.
Pinker työskentelee Yhdysvalloissa MIT:ssä, jossa hän on kognitiivisen neurotieteen osaston johtaja. Hän tutkii aivojen osien tapaa käsitellä ympäristöstä tulevaa informaatiota ja on sitä mieltä, että ympäristön vaikutusta ihmisen käyttäytymiseen on huomattavasti liioiteltu. Hän on omaksunut Noam Chomskyn opin siitä, että ihminen on syntyessään valmiiksi ohjelmoitu oppimaan kielioppiin pohjautuvan kielen.
Hän on myös suosittu luennoitsija ja muistuttaa ulkoisesti rocktähteä.
Steven Pinkerin ja Paul Bloomin artikkeli ”Natural language and natural selection” (1990), jossa he esittivät nykyihmisen oletetun kielielimen kehittyneen normaalin luonnonvalinnan muovaamana, käynnisti nykyisen keskustelun kielen synnystä.
Pinkerin mukaan maailma on mennyt parempaan suuntaan esimerkiksi väkivallan osalta. Hänen mukaansa esimerkisi Englannissa tapahtui keskiajalla yli 100 murhaa 100 000 ihmistä kohden, kun 1900-luvun alussa luku oli alle yksi suhteessa samaan lukumäärään.
Aiheesta muualla

Pinkerin haastattelu Cosmoeticassa (englanniksi)
J. P. Roos: The blank slate (Arkistoitu – Internet Archive). 20.12.2002.
Markus Jokela: The blank slate (Arkistoitu – Internet Archive). Homonculus 1/2004.
Jeremy Lent: Steven Pinkerin optimistinen kertomus ihmiskunnan edistyksestä on pahasti pielessä – Perustelut kahdeksalla kuviolla. Niin & näin 4/2018.
Kauhukeittiö (1. tuotantokausi)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 1 ohjelman voittaja pääsi johtamaan losangelesilaista miljardin dollarin ravintolaa Tatoua. Kausi esitettiin Yhdysvalloissa FOX-kanavalla 30. toukokuuta – 1. elokuuta 2005.
Henkilökunta

Gordon Ramsay, keittiömestari, keittiöpäällikkö ja ohjelman juontaja.
Scott Liebfried. apulaiskeittiöpäällikkö/sinisen ryhmän johtaja.
Mary Ann Salcedo, apulaiskeittiöpäällikkö/punaisen ryhmän johtaja.
Jean-Philippe Susilovic, hovimestari.
Kilpailijat

Ensimmäisellä kaudella osallistujia ei jaettu sukupuolen mukaan, jota on suoritettu kaudesta 2 lähtien.
Kilpailijat > Sininen joukkue

Michael Wray, 27, ammattilaiskokki (kauden voittaja)
Ralph Pagano, 36, ammattilaiskokki
Jessica Cabo, 26, headhunter
Andrew Bonito, 24, toimistoavustaja
Mary Ellen Daniel, 27, baarityöntekijä
Wendy Liu, 32, account manager
Kilpailijat > Punainen joukkue

Elsie Ramos, 40, kotiäiti
James "Jimmy" Casey, 25, purchasing supervisor
Christopher "Chris" North, 35, apulaiskokki
Jeff LaPoff, 28, finanssijohtaja
Jeffery "Dewberry" Dewberry, 33, kondiittori
Carolann Valentino, 33, ravintola-avustaja
Kilpailijat > Musta joukkue (top 5)

Michael Wray
Ralph Pagano
Jessica Cabo
Elsie Ramos
Jimmy Casey
Kilpailijat > Finaalin joukkueet

Michael Wrayn joukkue
Jessica Cabo
Jimmy Casey
Elsie Ramos
Ralph Paganon joukkue
Andrew Bonito
Wendy Liu
Jeffery Dewberry
Muuta

Michael Wray kieltäytyi Gordon Ramsayn tarjouksesta johtaa Hell's Kitchen ravintolaa ja hyväksyi tämän Lontoon työtarjouksen, kunnes palasi lyhyen ajan kuluttua takaisin USA:han suunnittelemaan keittiöveitsiä.
Inès de La Fressange

| Inès de La Fressange |
| --- | --- |
 Inès de La Fressange vuonna 2009.
Henkilötiedot
Koko nimi:  Inès Marie Lætitia Églantine Isabelle de Seignard de La Fressange
Syntynyt: 11. elokuuta 1957 (ikä 67) Gassin
Kansalaisuus:  Ranska
Ammatti:  malli, aristokraatti sekä muoti- ja hajuvesisuunnittelija
Aiheesta muualla
IMDb
Inès Marie Lætitia Églantine Isabelle de Seignard de La Fressange (s. 11. elokuuta 1957 Gassin, Ranska) on malli, aristokraatti sekä muoti- ja hajuvesisuunnittelija. Hänet on nimetty myös yhdeksi maailman parhaiten pukeutuvista naisista vuonna 1998.
Elämä

De La Fressange syntyi ranskalaisen pörssivälittäjän André de Seignard, Marquis de La Fressange (s. 1932) ja argentiinalaisen mallin Cecilia Sánchez Cirezin perheeseen. Hänen isoäitinsä Suzanne Lazard (Marquise de La Fressange, Madame Louis Jacquinot, Madame Maurice Petsche) oli Lazardin investointipankkisuvun perijätär.
1980-luvulla, 180 cm pitkä ja 50 kiloa painanut, de La Fressange oli ensimmäinen malli, joka solmi yksinomaisen mallisopimuksen Chanel-muotitalon kanssa. Hänestä tuli myös merkin suunnittelijan Karl Lagerfeldin muusa. Vuosikymmenen lopulla Lagerfeld ja de La Fressange kuitenkin riitaantuivat, minkä seurauksena de La Fressange jätti Chanelin. Todennäköisesti riita johtui de La Fressangen annettua kasvonsa Ranskan tasavallan symbolin, Mariannen, patsaalle. Tähän Lagerfeld totesi, että Marianne edustaa "kaikkea mikä on tylsää, keskiluokkaista ja maalaista" ja ettei hän aio vaatettaa historiallisia monumentteja.
Kesäkuussa 1990 de La Fressange meni naimisiin italialaisen rautatieyhtiöpomon Luigi d'Urson kanssa, joka kuoli vuonna 2006. He saivat kaksi tytärtä (s. 1994 ja 1999).
Vuoden 2009 jälkeen de La Fressange on nähty mallina yhä harvemmin. Sen sijaan hän on omistautunut vaatekauppaketjulleen, sekä työskennellyt niin suunnittelijana kuin myös konsulttina Jean-Paul Gaultierille. Hän käveli myös 51-vuotiaana Gaultierin kevät/kesä 2009 haute couture -malliston näytöksessä Pariisin muotiviikoilla. De La Fressange palasi myös jälleen kerran Chanelin catwalkille vuoden 2011 kevät/kesä -muotinäytöksessä.
Suolampi (Pieksämäki)

| Suolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°18′08″N, 26°43′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Venetekemään 
Järvinumero:  14.377.1.012
Mittaustietoja
Pinnankorkeus:  140,5 m  
Pituus:  460 m  
Leveys:  220 m  
Rantaviiva:  1,094 km  
Pinta-ala:  5,319 ha  
Saaria:  ei saaria 
 fiSuolampi 
Suolampi  on Etelä-Savossa Pieksämäellä Venetmäen lähellä sijaitseva lampi.
Maantietoa

Lammen pinta-ala on 5,3 hehtaaria, se on 450 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kissakoskenjoen valuma-alueeseen (14.377) se kuuluu. Lammen vedenpinnan korkeus on 140,5 metriä mpy.
Suolampi (Multia)

| Suolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°35′32″N, 24°36′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  Suolamminjoki 
Järvinumero:  35.643.1.001
Mittaustietoja
Pinnankorkeus:  182,1 m  
Rantaviiva:  1,413 km  
Pinta-ala:  6,88 ha  
Saaria:  ei saaria 
 fiSuolampi 
Suolampi  on Keski-Suomessa Multialla Väätäiskylänn lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 6,9 hehtaaria ja se on 400 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Storskiva

Storskiva
| --- | --- |
Sijainti:  Nordland,  Norja
Vuoristo:  Skandit
Korkeus merenpinnasta:  848 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Storskiva on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 848 metriä.
Sumner White

| Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Maa:   Yhdysvallat> Miesten purjehdus. |
| --- | --- | --- | --- |
|  Kultaa | Helsinki 1952 | 5.5m |  |
Sumner Wheeler White III (17. marraskuuta 1929 New York, New York – 24. lokakuuta 1988 Summit, New Jersey) oli yhdysvaltalainen kilpapurjehtija ja olympiavoittaja.
White voitti 5.5m-veneluokassa olympiakultaa Helsingissä 1952. Samaan venekuntaan kuului muun muassa hänen kaksoisveljensä Edgar White: Whitet olivat maansa ensimmäiset olympiakultaa voittaneet kaksoisveljet.
Aiheesta muualla

Sumner White Kansainvälinen olympiakomitea. (englanniksi)
Sumqayıt

| Sumqayıt |
| --- | --- |
 Neuvostoaikaisia kerrostaloja Sumqayıtissa
 vaakuna
 Sumqayıt
 Koordinaatit: 40°35′23″N, 49°40′07″E 
Valtio:  Azerbaidžan
Pinta-ala:  
 – Kokonaispinta-ala:  96 km²
Väkiluku (2014):  329 300
 
 Kaupungin sivusto 
Infobox OKVirheellinen NIMI-arvo: 
Sumqayıt (ven. Сумгаит, Sumgait) on Azerbaidžanin kolmanneksi suurin kaupunki. Se sijaitsee Kaspianmeren rannalla Apšeronin niemimaan tyvessä 31 kilometriä Bakusta luoteeseen. Kaupungissa on 329 300 asukasta (vuonna 2014).
Kaupunki on perustettu kemian ja metallitehtaiden asutukseksi vuonna 1949. Neuvostoaikana siitä kehittyi Azerbaidžanin toiseksi tärkein teollisuuskeskus. Vuonna 1952 toimintansa aloitti kumitehdas, seuraavana vuonna terästehdas ja vuonna 1955 alumiinitehdas. Vuonna 1960 alettiin rakentaa Euroopan suurinta öljynjalostuslaitosta. Vuonna 1964 avattiin superfosfaattitehdas ja vuonna 1968 rakennustarviketehdas.
Nykyään Sumqayıtissa on öljy- ja kemian teollisuutta, kone- ja laiteteollisuutta, energiateollisuutta, kevyttä ja elintarviketeollisuutta sekä rakennustarvikkeiden tuotantoa. Kaupungissa toimii yliopisto ja joukko ammattioppilaitoksia. Sieltä on rautatie- ja maantieyhteydet Bakuun ja Venäjälle.
Kaupungissa helmikuussa 1988 tapahtunut Sumgaitin verilöyly oli yksi Armenian–Azerbaidžanin konfliktin ensimmäisistä yhteenotoista.
Aiheesta muualla

Kuvia tai muita tiedostoja aiheesta Sumqayıt Wikimedia Commonsissa
Kaupungin sivusto (azeriksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Iron Sky: The Coming Race

| Iron Sky: The Coming Race |
| --- | --- |
 Elokuvan suomenkielinen juliste.
Ohjaaja:  Timo Vuorensola
Käsikirjoittaja:  Dalan Musson
Tuottaja:   Tom Hameeuw  Peter De Maegd  Oliver Damian  Tero Kaukomaa 
Säveltäjä:   Laibach  Tuomas Kantelinen 
Kuvaaja:  Mika Orasmaa
Leikkaaja:   Joona Louhivuori  Jan Hameeuw 
Lavastaja:  Florian Kaposi
Erikoistehosteet:  Thilo Ewers
Pääosat:   Lara Rossi  Vladimir Burlakov  Kit Dale  Julia Dietze  Stephanie Paul  Tom Green  Udo Kier 
Valmistustiedot
Valmistusmaa:   Suomi  Saksa  Belgia 
Tuotantoyhtiö:   Iron Sky Universe  27 Films Production  Potemkino 
Ensi-ilta:   2019-01-1616. tammikuuta 2019 (Suomi)  
Kesto:  94 minuuttia
Alkuperäiskieli:  englanti, saksa
Budjetti:  20 miljoonaa euroa
Tuotto:  400 900 dollaria
Katsojat:  noin 30 000 (Suomessa)
Edeltäjä:  Iron Sky
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Iron Sky: The Coming Race on vuonna 2019 ensi-iltansa saanut science fiction -komediaelokuva, jonka on ohjannut Timo Vuorensola. Se on elokuvan Iron Sky (2012) jatko-osa, ja se sijoittuu vuoteen 2047. Elokuvan pääosissa ovat Lara Rossi, Vladimir Burlakov, Kit Dale, Julia Dietze, Stephanie Paul, Tom Green ja Udo Kier. Elokuvan suomalaisnäyttelijöitä ovat Tero Kaukomaa, Jukka Hildén ja Kari Ketonen.
Iron Sky: The Coming Race sai ensi-iltansa 16. tammikuuta 2019. Se oli Suomen kallein näytelmäelokuva 20 miljoonan euron budjetilla. Jotta elokuva olisi tehnyt voittoa, sen olisi pitänyt tekijöiden arvion mukaan vähintään kaksinkertaistaa alkuperäisen elokuvan katsojamäärät. Suomen ensi-iltajaksolla elokuva sai kuitenkin vain murto-osan alkuperäisen elokuvan katsojaluvuista ja kriitikoiden arviot ovat olleet pääosin murskaavia. Suomessa elokuva keräsi lopulta noin 30 000 katsojaa. Myös taloudellisesti elokuva oli hyvin tappiollinen, ja se tuotti kansainvälisesti noin 400 000 dollaria.
Näyttelijät

| 0 | 1 | 2 |
| --- | --- | --- |
|  Julia Dietze  | … |  Renate Richter   |
|  Udo Kier  | … |  Wolfgang Kortzfleisch   |
|  Lara Rossi  | … |  Obi Washington   |
|  Tom Green  | … |  Donald   |
|  Stephanie Paul  | … |  Yhdysvaltain presidentti (parodia Sarah Palinista)   |
|  Lloyd Kaufman  | … |  Comptroller   |
|  Kit Dale  | … |  Malcolm   |
|  John Flanders  | … |  Gary   |
|  Ricky Watson  | … |  Steve Petersen   |
|  Vladimir Burlakov  | … |  Sasha   |
|  Kari Berg  | … |  Lena the Jobsist   |
|  Kari Ketonen  | … |  Vril Vladimir Putin   |
|  Jukka Hildén  | … |  Vril paavi   |
|  Tero Kaukomaa  | … |  Vril Urho Kekkonen   |
|  Duta Skhirtladze  | … |  Vril Joseph Stalin   |
|  Abbas Shirafkan  | … |  Vril Osama bin Laden   |
|  Francesco Italiano  | … |  Vril Caligula   |
|  Gaëtan Wenders  | … |  Vril Steve Jobs   |
|  Amanda Wolzak  | … |  Vril Margaret Thatcher   |
|  Muya Lubambu Tshinioka  | … |  Vril Idi Amin   |
|  Vasco De Beukelaer  | … |  Vril Mao Zedong   |
Tuotanto

Elokuvaa alettiin kuvata Belgiassa jo vuonna 2015, mutta ongelmat alkoivat kuvausten päätyttyä. Keväällä 2017 efekteistä vastaava yritys tarkasti kustannuslaskelmiaan, ja yhtäkkiä elokuvan budjetista puuttuikin 2,5 miljoonaa. Viivästyksen takia yksi elokuvan tärkeä rahoittaja Universal Studios vetäytyi hankkeesta, ja koko tuotanto jouduttiin keskeyttämään. Projekti ehti olla pysähdyksissä 1,5 vuotta, ennen kuin se lopulta valmistui vuonna 2019.
Elokuvan tunnuskappaleena on Sunrise Avenuen tammikuussa 2019 julkaisema ”Iron Sky”.
Vastaanotto

Iron Sky: The Coming Race sai kriitikoilta pääosin negatiivisen vastaanoton. Helsingin Sanomien kriitikko Juho Typön mielestä elokuva on ”aivan hirveän huono”. Yle Uutisten Jonni Aromaa kirjoitti sen olevan "yksi huonoimpia elokuvia, joita olen koskaan nähnyt".
| 0 | 1 | 2 |
| --- | --- | --- |
Aamulehti Janne Kaakko: 
Film-O-Holic.com Juha Rosenqvist: 
Episodi Jouni Vikman: 
Helsingin Sanomat Juho Typpö: 
V2.fi Jari Tapani Peltonen:
Aiheesta muualla

Virallinen sivusto (Arkistoitu – Internet Archive)
Iron Sky: The Coming Race Internet Movie Databasessa (englanniksi)
Sumo Paint

Sumo Paint on suomalaisen Sumoing Oy:n luoma, ilmainen kuvankäsittelyohjelma, jonka avulla voi luoda, muokata ja tallentaa kuvia joko omalle koneelleen tai verkkoon. Ohjelma tarjoaa työkalut kuvankäsittelyyn suoraan internet-selaimessa. Sumo Paintista julkaistiin kesällä 2008 ensimmäinen avoin beetaversio ja versio 1.0 julkaistiin helmikuussa 2009.
Sumo Paintissa ovat kaikki kuvankäsittelyssä ja piirtämisessä tarvittavat perusominaisuudet. Perusominaisuuksien lisäksi ohjelma tarjoaa työkalut myös vaativampaan kuvankäsittelyyn.
Olennainen osa Sumo Paintin toimintaa on palvelun ympärille rakennettu yhteisöllinen verkosto. Palvelun yhteisöllinen ulottuvuus mahdollistaa kuvien ja piirrosten jakamisen muiden käyttäjien kesken sekä julkaistujen teosten arvostelemisen. Yhteisössä on käyttäjiä yli 200 maasta.
Aiheesta muualla

Sumo Paintin virallinen sivusto
Iltatähti (albumi)

| Iltatähti Eero Aven |
| --- | --- | --- |

Studioalbumin tiedot
 Julkaistu: 1995
 Formaatti: CD
 Kesto: 38.23
 Levy-yhtiö: Bergia
Eero Avenin muut julkaisut
| Kukka-Maaria 1993 | Iltatähti 1995 | Parhaat – 20 suosikkisävelmää 1997 |
Iltatähti on Eero Avenin studioalbumi vuodelta 1995.
Kappaleet

Iltatähti – 3.30
Muuttolintujen lähtö – 3.27
Valkea ruusu – 3.20
Unelma valssi – 3.15
Sulamith – 3.06
Valkoakaasiat – 3.02
Elämäntoveri – 3.11
Sirpaleet – 2.20
Minne häipyivät silmät tummat – 3.36
Ruusuja lurjukselta – 3.32
Kesäilta Saimaalla – 2.15
Naltioon – 3.49
Aiheesta muualla

Iltatähti discogs.com -sivustolla
Ilkka Pöyhönen

Ilkka Pöyhönen (s. 31. elokuuta 1948 Helsinki) on Lappeenrannan teknillisen yliopiston entinen rehtori ja puutekniikan professori. Yliopiston rehtorina Pöyhönen toimi vuosina 2008–2014.
Pöyhönen on opiskellut Teknillisessä korkeakoulussa, josta hän valmistui diplomi-insinööriksi vuonna 1972 ja väitteli tekniikan tohtoriksi puun mekaanisesta teknologiasta vuonna 1991. Hän on toiminut vuosina 1977–1989 Suomen Sahat ry:n toimitusjohtajana, Suomen Metsäteollisuuden Keskusliiton apulaisjohtajana 1989–1992 ja myöhemmin Metsäteollisuus ry:n mekaanisen metsäteollisuuden yksikön johtajana vuosina 1995–1997.
Pöyhönen toimi 1995–1997 Lappeenrannan teknillisen yliopiston konetekniikan osaston dosenttina, puutekniikan osa-aikaisena professorina 1996–1997 ja konetekniikan osaston johtajana 1998–1999. Yliopiston konetekniikan osaston puutekniikan professorin virkaan hänet nimitettiin 1. huhtikuuta 1997.
Pöyhönen valittiin Lappeenrannan teknillisen yliopiston rehtoriksi elokuussa 2008. Rehtorinvaalissa hän sai 44 ääntä vaalikollegion 49:stä äänestä. Pöyhönen oli aiemmin toiminut vuodesta 1999 yliopiston opetuksesta vastaavana vararehtorina. Hänen oli määrä jäädä eläkkeelle vuoden 2014 alussa, mutta yliopiston hallitus sopi Pöyhösen toimikauden jatkamisesta lukukauden loppuun, kunnes uusi rehtori on saatu valittua rauhassa eri hakijoiden joukosta.
Pöyhösen seuraajaksi valittiin lopulta maaliskuussa 2014 maatalous- ja metsätieteiden tohtori Anneli Pauli, joka aloitti rehtorin tehtävässä 1. heinäkuuta 2014 Pöyhösen toimikauden päättyessä.
IRIS (raketti)

IRIS on Iranin kehittämä kantoraketti, joka pohjautuu kiinteää ajoainetta polttavaan Ghadr-110-nimiseen keskimatkan ballistiseen ohjukseen. Se puolestaan perustuu Kiinan ja alun perin Neuvostoliiton ohjusteknologiaan.
IRL

IRL voi tarkoittaa ainakin seuraavia asioita:
lyhenne sanoista In Real Life (oikeassa elämässä), nettislangissa käytetty lyhenne.
Indy Racing League, autourheilusarja.
Irlannin ISO 3166-1 -maakoodi.
Isänmaan ja Res Publican liitto, virolainen konservatiivipuolue
Industrial Research Limited, uusiseelantilainen valtion omistama tutkimusinstituutti.
juurihoitokemikaali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IRL”, voi hakea sivunnimihaulla, laajalla sivunnimihaulla tai tekstihaulla.
Informalismi

Jean Dubuffetin teos Jardin d’émail Kröller-Müller-veistospuistossa Hollannissa.
Informalismi (ransk. l’art informel ’ei-muodollinen taide, taide ilman muotoa’) on abstraktin taiteen suuntaus, joka syntyi 1950-luvulla Keski-Euroopassa ja yleistyi 1960-luvulla myös Suomessa. Informalismia on pidetty eurooppalaisena vastineena amerikkalaisten 1950-luvulla Euroopassakin ahkerasti esiintuomalle abstraktille ekspressionismille. Joissakin tietosanakirjoissa tasismi ja informalismi lasketaan samaksi asiaksi ja suuntausta kutsutaan joskus otsikolla lyyrinen abstraktio.
Informalismi näkyi maalauksissa ja veistoksissa. Teokset ovat pääasiassa abstrakteja, mutta myös figuratiivisia aiheita esiintyy.
Informalismi-sanan otti käyttöön ranskalainen kriitikko Michel Tapiére 1950-luvun alussa. Hänen organisoimansa näyttelyn ohella vuonna 1952 julkaistiin kirja, jonka otsikko oli Un Art Autre (suom. toinen taide). Suuntaus korosti taiteilijan spontaaneja emootioita, joiden viestinnän ajateltiin onnistuvan parhaiten siten, että taiteilija toteutti teoksensa pyyhkäisemällä suunnittelemattomia gestuureita eli eleitä.
Lyyrisyys, erilaisten pintarakenteiden korostaminen, sekatekniikoiden käyttö materiaalisissa maalauksissa sekä maalauksen ja reliefin vuoropuhelu ovat tyypillistä informalismia. Siveltimenvetojen spontaanisuus, maalin valutukset, erilaiset tahrat ja kalligrafiaa muistuttavat kirjoitukset kuuluvat suuntaukseen. Koska informalismi kiinnittää katsojan huomion teoksen pintaan, teoksen ja katsojan suhde on äärimmäisen intiimi. Odottamattomuuden ja outouden tunnelmia on pidetty informalismille tyypillisenä.
Keski-Euroopan johtavia informalisteja olivat Hans Hartung, Jean Fautrier, Georges Mathieu, Wols (Alfred Otto Wolfgang Schulze), Henri Michaux, Jean Dubuffet ja Antonio Tàpies.
Informalismi nousi kansainväliseen tietoisuuteen Venetsian biennaaleissa 1958 ja 1960. Osa Ranskan, Italian ja Espanjan johtavista informalisteista oli esillä Ars 61 -näyttelyssä Helsingissä, Turussa, Tampereella, Hämeenlinnassa ja Jyväskylässä vuonna 1961. Informalismi levisi sen jälkeen Suomeen, jossa sen edustajia olivat jossakin vaiheessa muun muassa Ahti Lavonen, Kimmo Kaivanto, Reidar Särestöniemi, Laila Pullinen, Esko Tirronen, Jaakko Sievänen ja Björn Weckström.
Informalismin vastakohdaksi syntyivät 1960-luvun alussa konstruktivistiset ja geometriset suuntaukset, kuten minimalismi, op-taide ja kineettinen taide sekä pop-taide.
Suolampi (Ähtäri, Heinämäki)

| Suolampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°28′38″N, 24°07′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Vehkapuroon 
Järvinumero:  35.431.1.006
Mittaustietoja
Pinnankorkeus:  175,7 m  
Rantaviiva:  0,947 km  
Pinta-ala:  4,537 ha  
Saaria:  ei saaria 
 fiSuolampi 
Suolampi on Etelä-Pohjanmaalla Ähtärissä Heinämäen kylän lähellä sijaitseva lampi.
Maantietoa

Lammen pinta-ala on 4,5 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Oulunveden alueeseen (35.431) se kuuluu. Lammen vedenpinnan korkeus on 175,7 metriä mpy.
Storslett

| Storslett Hansinkenttä |
| --- | --- |
 Storslett vuonna 2005.
 Storslett Hansinkenttä
 Koordinaatit: 69°46′05″N, 21°01′28″E 
Valtio:  Norja
Lääni:  Tromssa
Kunta:  Raisi
Pinta-ala:  
 – Maa:  1,6 km²
Väkiluku (2023):  1 830
 – Väestötiheys:  1 143,8 as./km²
Infobox OKVirheellinen NIMI-arvo: 
Storslett (kveeniksi Hansinkenttä) on taajama Raisin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 1,6 neliökilometriä ja asukasluku 1 830 vuonna 2023.
Raisin kirkko
Aiheesta muualla

Kuvia tai muita tiedostoja aiheesta Storslett Wikimedia Commonsissa
Ilmari Hustich

Ilmari Hustich
Väinö Ilmari Hustich (11. elokuuta 1911 Helsinki – 30. huhtikuuta 1982) oli suomalainen talousmaantieteen professori, akateemikko ja ministeri.